text: ডেইলি বিশ্বনাথ ডট কম | আইফোন ৬ এস ও ৬ এস প্লাসের ঘোষণা
  প্রকাশিত হয়েছে : ১০ সেপ্টেম্বর ২০১৫ ইং, ১:০১ অপরাহ্ণ | সংবাদটি ২০৯৮ বার পঠিত
  নিউজ ডেস্ক:: যুক্তরাষ্ট্রের সানফ্রান্সিসকোতে গতকাল আনুষ্ঠানিকভাবে নতুন আইফোনসহ আইপ্যাড ও অ্যাপল টিভিরও ঘোষণা দিয়েছে অ্যাপেল। আইফোন ৬ এস ও ৬ এস প্লাস নতুন প্রজন্মের দুটি মডেলের আইফোন বাজারে ছাড়বে বলে ঘোষণা দিয়েছে অ্যাপল। ৬ এস ও ৬ এস প্লাস নামের এই ফোন দুটিতে ফিচার হিসেবে এসেছে থ্রিডি টাচ প্রযুক্তি। বিশেষ একটি 'রোজ-গোল্ড' রঙের আইফোন সংস্করণের ঘোষণাও দিয়েছে প্রতিষ্ঠানটি। বিল গ্রাহাম সিভিক অডিটোরিয়ামে আইফোন ৬ এস ও বড় মাপের ৬ এস প্লাস ঘোষণা দেওয়ার সময় অ্যাপলের প্রধান নির্বাহী টিম কুক বলেন, 'আইফোনের মতো নতুনত্ব অন্য কোনো পণ্যে নেই।'